ოტენიო აბელი
ოტენიო აბელი (გერმ. Othenio Abel; დ. 20 ივნისი, 1875 — გ. 4 ივლისი, 1946) — ავსტრიელი პალეონტოლოგი. იკვლევდა ნამარხ ხერხემლიანებს, უმთავრესად ძუძუმწოვრებს. დიდ ყურადღებას უთმობდა პალეოეკოლოგიის საკითხებსა და პალეონტოლოგიის ზოგადთეორიულ პრობლემებს. მისი თეორიული გამოკვლევებისათვის დამახასიათებელია მექანიციზმი, რამაც საბოლოოდ ვიტალისტური იდეების აღიარებამდე მიიყვანა.